Publication: Magyar Közlöny
Issue: MK-2011-107 (Year: 2011, Number: 107)
Era: contemporary
Section: 4. melléklet a 190/2011. (IX. 19.) Korm. rendelethez
Paragraph Index: 565

2. A nukleáris anyag, radioaktív sugárforrás és radioaktív hulladék szállítására vonatkozó fizikai védelmi terv a következõket tartalmazza: 2.1. a szállítandó anyag leírása: megnevezése, típusa (sugárforrás, nukleáris anyag, hulladék), aktivitása, kategóriája, mennyisége (bruttó és nettó tömeg), kémiai és fizikai tulajdonsága, izotóp-összetétele, az U-235, az U-233 vagy a plutónium dúsításának vagy szegényítésének mértéke, amennyiben nukleáris anyag, dózisteljesítményének maximuma; 2.2. a fizikai védelemért felelõs és a szállításban közremûködõ személy neve, beosztása, elérhetõsége; 2.3. a szállító eszköz és jármû leírása; 2.4. az elsõdleges és alternatív útvonalak, országhatáron át történõ szállítás esetében a be- és kiléptetõ határátkelõhely; 2.5. a szállítás tervezett idõtartama és idõrendje; 2.6. a szállítmány nyomon követésének módszerei; 2.7. a szállításban részt vevõ szervezetek és feladatai; 2.8. a fizikai védelmi képzés és gyakorlatok értékelése; 2.9. a szállítójármû részletes rajza; 2.10. a fizikai védelmi rendszer leírása; 2.11. az adminisztratív intézkedések; 2.12. emelt szintû fizikai védelmi szint esetében alkalmazandó intézkedések; 2.13. a fizikai védelemmel kapcsolatos események jelentési rendje; 2.14. a válaszintézkedések tervei, eljárásai; 2.15. a fizikai védelmi terv tárolásának módja, a betekintõ személyek megnevezése, beosztása; 2.16. megállapodások az elhárító erõkkel, egyéb külsõ szervezetekkel; a hatósági ellenõrzés lefolytatásával kapcsolatos speciális rendszabályok; valamint 2.17. a veszélyhelyzeti terv.

Source: https://magyarkozlony.hu/hivatalos-lapok/4502e14559aa7ff9fef9f75c113fe9817929d49c/dokumentumok/f6eea640f14a86bec973c52a4147e4a91b80e01f/letoltes